Piece of Mind
Piece of Mind je četvrti studijski album heavy metal sastava Iron Maiden. Originalna verzija je objavljena 1983. od Capitola u Americi, a kasnije ponovno izdan od Sanctuary/Columbije dok je EMI izdao album u svim ostalim državama. To je prvi album na kojem se nalazi novi bubnjar Nicko McBrain.

Tematika 
Lirički, velika većina albuma pokazuje veliko zanimanje benda za književna djela, povijest i filmove. "Where Eagles Dare" je napisana na osnovu istoimenog filma, "Flight of Icarus" je inspiriran mitom o Dedalu i Ikaru (mada ponešto izmijenjen), "The Trooper" pjesmom Juriš lake konjice (prema događaju u Krimskom ratu), "Still Life" pričom The Inhabitant of the Lake Ramseya Campbella, "Quest for Fire" istoimenim filmom, "Sun and Steel" istoimenim esejem Yukio Mishime, a pjesma "To Tame A Land" je napisana na osnovu romana Franka Herberta Dina. Gilbert Keith Chesterton i Aleister Crowley su inspirirali pjesmu "Revelations", a "Die With Your Boots On" je jedina pjesma koja nije bazirana na umjetničkom dijelu ili povijesnoj ličnosti nego ona govori o lažnim prorocima koji proriču smak svijeta.

Ovo je prvi album Iron Maidena koji nije imenovan po pjesmi na albumu (no fraza "piece of mind" se pojavljuje u šestoj pjesmi "Still Life"). U najranijoj fazi album je nazvan Food For Thought, ali je ime promijenjeno kako bi se prilagodilo artworku albuma.

Lista pjesama 
 "Where Eagles Dare" (Harris) - 6:10
 "Revelations" (Dickinson) - 6:48
 "Flight Of Icarus" (Smith,Dickinson) - 3:51
 "Die With Your Boots On" (Smith, Dickinson, Harris) - 5:28
 "The Trooper" (Harris) - 4:10
 "Still Life" (Murray,Harris) - 4:53
 "Quest For Fire" (Harris) - 3:41
 "Sun And Steel" (Dickinson,Smith) - 3:26
 "To Tame A Land" - (Harris) - 7:27

Izvođači 
 Bruce Dickinson – pjevač
 Dave Murray – gitara
 Adrian Smith – gitara
 Steve Harris – bas-gitara, backing vocals
 Nicko McBrain – bubnjevi

Top ljestvice

Album

Singlovi 

Albumi 1983.
Iron Maiden